**medību trofeju izstāde**

**„Viesīte 2014”**

**Izstādes organizators:** Latvijas Mednieku savienība, Viesītes nodaļa.

**Izstādes norises vieta:** Viesītes kultūras pils, Smilšu iela 2, Viesīte.

**Izstādes norises laiks:** 29.04.2014. – 15.05.2014. Izstādes atklāšana 26.aprīlī 18:00.

**Izstādes darba laiks:** darba dienās no 9:00-12:00 un 13:00-17:00.

**Izstādes mērķis:** Informēt un izglītot sabiedrību par medībām, kā tradīcijām bagātu, videi draudzīgu aktīvās atpūtas veidu. Iegūt datus par bijušā Jēkabpils rajona teritorijā medījamo dzīvnieku populāciju kvalitāti. Popularizēt medību trofejas un medību saimniecību.

**Dalībnieki:** Izstādē piedalās mednieki ar **savvaļā** iegūtām medību trofejām, kas iegūtas bijušā Jēkabpils rajona teritorijā, sākot ar 2012./2013 un 2013./2014 gada medību sezonās, kā arī ar agrāk iegūtām trofejām, kas līdz šim nav bijušas eksponētas un vērtētas Viesītes reģionālajā izstādē.

**Vērtēšana:** medību trofejas tiks vērtētas pēc CIC metodikas. Visas novērtētās trofejas tiks iekļautas izstādes katalogā un saņems atbilstošas medaļas.

**Trofeju iesniegšana vērtēšanai:** trofejas vērtēšanai tiek pieņemtas Viesītes kultūras pilī, Smilšu ielā 2, Viesītē: **14.04.2014. līdz 16.04.2014.**

**Trofeju noformējums:** medību trofejām, kuras tiek iesniegtas vērtēšanai, jābūt pienācīgi sagatavotām eksponēšanai un arī vērtēšanai, kas nozīmē:

staltbriežu un stirnu āžu ragiem, kā arī meža kuiļu ilkņiem jābūt viegli noņemamiem no medaljoniem un tikpat viegli pieliekamiem atpakaļ. Plēsēju ādām jābūt dīrātām paklāja veidā. Trofejas, kuras nebūs atbilstoši noformētas, vērtētas netiks.

**Trofeju marķēšana:** katrai trofejai jābūt marķētai ar etiķeti, uz kuras uzrakstīts trofejas īpašnieka vārds, uzvārds, trofejas iegūšanas vieta – virsmežniecība, mežniecība un trofejas iegūšanas gads.

**Trofeju izņemšana pēc izstādes noslēguma sazinoties ar izstādes organizātoru.**

**Papildus informācija: Guntis Baumanis tel. Nr. 29334714**